**Fenntarthatóan fennmaradni –**

**Nyári Egyetem a SoPro projekt keretében**

A leszakadóban lévő térségekben alkalmazható és újratanulható társadalmilag felelős, zöld és barkács megoldások, a társadalmi és környezeti fenntarthatóság érdekében

**Keretek**: SoPro projekt keretében

**Szervező**: Foglalkoztató ZalA-KAR Nonprofit Közhasznú Kft, Zalaszentgrót, Dózsa Gy. u 9.

**Időpont**: **2013. augusztus 8-9**. (csütörtök, péntek)

**Helyszín**: **PAKK**, **Pakod, Csány L. u. 2.** (a Pakodi Általános Iskola épülete)

**Lehetséges kísérőprogramok igény szerint:**

Programokról az Érték-Termék Tanácsadó Szociális Szövetkezet gondoskodik.

* **Napközis gyermekprogramok, gyermekfelügyelet:**

Kézműves foglalkozás, túra, társasjátékok (külön program kínálat szerint)

* **Programok azoknak a családtagoknak, akik a nyári egyetemen nem kívánnak részt venni:**

Pl. Természetjáró túra, térségi kirándulás, fürdőzés (külön program kínálat szerint)

***Első nap:*** **Augusztus 8. csütörtök**

***Témakör: Fenntartható gazdaság, társadalom, életmód***

9.30 - Megnyitó **Baracskai József** ZalA-KAR Térségi Innovációs Társulás elnöke,

 Zalaszentgrót Város Polgármestere

 **Halek László** Pakod Község Polgármestere

 **Martincsevics István** Foglalkoztató ZalA-KAR Nonprofit Közhasznú Kft

 Ügyvezetője

10:00-12:00 Témafelvezető előadások

1. **Hollósi Szabolcs**: A SoPro – gazdasági és civil szereplők együttműködése Mi a lényege és mire adhat választ a SoPro modell?
2. **Bozzay Balázs** Mindennapi fenntarthatóság. A fenntarthatóság fogalma, lényege, komplexitása. Mitől válik fenntarthatóvá az életünk? Társadalmi, környezeti és gazdasági fenntarthatóság - miért olyan nehéz ezt együtt érvényesíteni? Fogalmak, értelmezések, megközelítések, és gyakorlatok.
3. **Herpainé Márkus Ágnes** Mi közünk lehet a fenntarthatósághoz? Mitől fenntartható egy térség? Kinek mi lehet (lehetne) a feladata ebben a rendszerben?

Mi kell egy térség fenntartható pályán való elindításához?

12:00 – 13:00 Ebéd

13:00 – 16:00 (Vagy ameddig az érdeklődés tart) Műhelyprogramok: fenntarthatóság a gyakorlatban

1. Házi készítésű, szabadtéri rakétatűzhely készítése - Németh Attila
2. A család megélhetése olcsóbban! Csináld magad a családod és a magad egészségéért! Csak természetesen, gyakorlati ötletek, a háztartásban. A természetközeli gazdálkodás eredményei, aszalás, kenyérsütés, befőzés a gyakorlatban. - Darázsi Zsolt
3. Hagyományos gazdálkodás – ahogy a nagyszüleinktől tanultuk. Tudás, tapasztalat, példa. Fehér Csaba

**Esti program**: Dötki borház – kemencében sütött finomságok, borkóstoló

***Második nap:*** **Augusztus 9. péntek**

***Témakör: Újrahasznosítás, Hulladékból érték!***

9:30 – 11:30 Témafelvezető előadások

1. **Franz Rybaczek**: Hulladékból érték! – Osztrák tapasztalatok, példák a SoPro projekt keretében
2. **Németh László**: Mire adhatnak választ a közösségi megoldások, társadalmi vállalkozások? Mi lehet a felelősségem egyénként, mit tehetek civilként?
3. **Dani Gitta**: Szemétálmok

11:30 – 12:00 Ünnepélyes megnyitója a **PAKK** - Pakodi Fenntartható Technológiák Képzési és Oktatási Központnak, szalagátvágás, ünneplés

12:00 – 13:00 Ebéd

13:00 – 16:00 (Vagy ameddig az érdeklődés tart) Műhelymunkák

1. Olcsó tüzelőanyag. Csináld magad! - Papirbrikett gyártása – Martincsevics István
2. A mások által kidobott hulladékokból értéket lehet teremteni! Alkotás Hulladékból - Dani Gitta
3. Kézműves munkák, egyedi alkotások.

**Előadóink, témavezetőink bemutatása:**

**Hollósi Szabolcs**:

13 éves tapasztalattal rendelkező emberi erőforrás-fejlesztési, területfejlesztési szakértő.  BFH Európa Kft. ügyvezetője és vezető szakértője,a LEED Nonprofit Kft. ügyvezetője. Kiemelkedő tapasztalattal rendelkezik szektorközi foglalkoztatási partnerségek építésében és működtetésében (térségi foglalkoztatási paktumok), a téma egyik vezető szakértője országosan is.

A SoPro projekt egyik megálmodója.

**Bozzay Balázs:**

Több, mint 23 éve elkötelezett környezet- és természetvédő, aki ezt magánéletén kívül a civil, területfejlesztési államigazgatási majd az utolsó 10 évben vállalkozói területen gyakorolta. A nyugat-dunántúli régió fenntarthatósági felelőse, több Stratégiai Környezeti Vizsgálat és tucatnyi környezetvédelmi program készítője, és több tucat környezet- és természetvédelmi projekt írója, vezető menedzsere. A BFH Európa Kft. ügyvezetője,  vezető szakértője, az MMTE Zalai helyei csoport és a Zöld Zala Természetvédelmi Egyesület tagja.

**Herpainé Márkus Ágnes:**

24 éve közösség-, társadalom- és humán fejlesztőként dolgozó szociálpolitikus, szociális munkás szakember. Dolgozik tanácsadóként, stratégiai tervezőként, trénerként, oktatóként. Fő tématerülete a fenntartható, szolidáris társadalmi fejlesztések. 2009 óta a Társadalmi Összetartozásért Alapítvány igazgatója.

.

**Németh Attila**:

Almásháza község polgármestere. Útkereső. Aki saját megoldások megteremtésével teszi elérhetővé és megvalósíthatóvá álmait. Elkötelezetten természetvédő, aki hisz az alkotás erejében, és az egyszerű megoldásokban.

**Darázsi Zsolt:**

madarász, gyümölcsész, a Göcsej Természetvédelmi Alapítvány vezetője. „Minden elméletet kipróbálok a gyakorlatban, hogyan működik, csak utána ajánlom másoknak, legyen az ásás nélküli kertészkedés vagy tartósító nélküli lekvár eltevés”.

**Fehér Csaba Endre:**

agrármérnök, természetvédelmi szakmérnök végzettséggel egy kilenc főt foglalkoztató háromgenerációs - ökológiailag és ökonómiailag is fenntartható - családi gazdaság vezetője. Dédszülők, nagyszülők tudásának gyűjtője és továbbadója, az ősi tudás és az új lehetőségek földtől el nem rugaszkodott gyakorlatias ötvözője, a "mezei iskola" fogalmának megálmodója és megvalósítója.

**Németh László:**

művészetterapeuta, szociális munkás, szociálpolitikus, szupervizor. Mostanában alapvetően művészetterápia, szociálpolitika oktatásával, szupervíziókkal, szociális gazdaságban munkahelyek teremtésével foglalkozom, szociális szövetkezetet , illetve a Szociális Szövetkezetek Országos Szövetségét vezetem.

**Dani Gitta:** alkotó, a CELLUX csoport tagja. A „szemétálmok” megvalósítója. A mások által kidobott szemétből, új termékeket, formákat. alkotásokat készít. Környezettudatos szemléletmódját, és az alkotás apró trükkjeit szívesen adja át másoknak, különösen a fiataloknak és a gyermekeknek.

**Martincsevics István:**

20 éve a ZalA-KAR-ban dolgozik. Személye, és munkája szorosan összekapcsolódik mindazokkal a kezdeményezésekkel, amelyet a ZalA-KAR Térségi Innovációs Társulás az elmúlt 20 évben életre hívott pl. szociális földprogram, Foglalkoztatási Paktum, értékteremtő közmunkaprogram stb. ez idő alatt számtalan program kitalálásában, elindításában, megvalósításában aktívan részt vett. 6 éve a Foglalkoztató ZalA-KAR Non-profit kft igazgatója.